EXTRACTO DO ACORDO POLO QUE SE APROBAN AS BASES DA CONVOCATORIA DOS PREMIOS DEMO DAY CORRESPONDENTES AO PROGRAMA “DEPOEMPRENDE” 2021-2022. MODALIDADE DO PROXECTO: “DEPOEMPRENDE NA FP”
ADMINISTRACIÓN LOCAL — Provincial — Deputación Provincial (Subvencións e axudas, 07/02/2022)

De acordo co disposto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de Datos Nacional de Subvencións (https://www.infosubvenciones.es/bdnstrans/GE/es/convocatoria/609115) Esta convocatoria está dirixida aos centros educativos de formación profesional da provincia de Pontevedra adheridos ao proxecto “DepoEmprende na FP” 2021-2022 (BOPPO núm.123, de 30 de xuño de 2021): Estas bases teñen por obxecto regular a convocatoria dos Premios Demo Day (edición curso escolar 2021-2022), desenvolvida no marco do programa “DepoEmprende” 2021-2022, na modalidade de proxecto “DepoEmprende na FP”. Cada un dos centros educativos participantes poderá presentar como máximo dous proxectos de entre os desenvolvidos no marco do proxecto “DepoEmprende na FP” 2021-2022; o centro educativo será o encargado de seleccionalos, segundo os criterios de valoración establecidos na base sexta. No caso de que un centro educativo participe no proxecto “DepoEmprende na FP” cos ciclos formativos de grao medio (GM) e grao superior (GS) simultaneamente, poderá seleccionar como máximo dous proxectos de grao medio, dous de grao superior ou un de cada grao; nesta circunstancia deberase valorar positivamente que o alumnado de ambos os graos teña a oportunidade de participar nos premios. Segundo o disposto no Decreto 114/2010, de 1 de xullo, polo que se establece a ordenación xeral da formación profesional do sistema educativo de Galicia, e debido a que os centros participantes de FP pertencen a diferentes familias profesionais, estableceranse dúas categorías de proxectos, e diferenciarase entre o alumnado que pertenza a grao medio e ao superior. Para que poidan concorrer as dúas categorías (GM e GS), establécese un número mínimo de tres proxectos para a categoría de grao medio. Deste xeito, no caso de que nesta categoría non se alcance o número mínimo de tres proxectos inscritos, fixarase unha única categoría, na cal concursarán todos os proxectos por igual e cos mesmos criterios de valoración. Mil novecentos euros (1.900,00 €). O prazo de presentación de solicitudes será de dez (10) días hábiles, contados a partir do día seguinte ao da publicación destas bases no Boletín Oficial da Provincia de Pontevedra (BOPPO). As candidaturas deberán facilitar no formulario a información requirida relacionada co proxecto, que é a seguinte: a. Nome do centro b. Nome do proxecto c. Número de persoas que participan e nomes e apelidos das alumnas e alumnos autores do proxecto d. Nome da ou do docente, ou da titora ou titor do proxecto no centro educativo e. Denominación do ciclo formativo e da familia profesional; especificarase se é un FP de grao medio ou superior Os centros educativos participantes no proxecto “DepoEmprende na FP” 2021-2022 deberán inscribirse nos Premios Demo Day obrigatoriamente por vía electrónica, a través do formulario normalizado dispoñible na Sede electrónica da Deputación de Pontevedra (https://sede.depo. gal), de acordo co establecido nos artigos 14.2 e 16 da Lei 39/2015, de 1 de outubro, do procedemento administrativo común das administracións públicas (LPACAP). Os criterios de valoración dos proxectos empresariais por parte do xurado para determinar os premios en cada unha das categorías serán os seguintes: Valoración do proxecto: 80 % Solución innovadora: 10 % Creatividade na idea de negocio, utilidade do produto/servizo ofertado, mellora para a futura clientela. Contribución social do proxecto: 20 % Tratamento das necesidades existentes na sociedade, integración na economía e na contorna local, impacto no desenvolvemento do territorio, grao de conexión coa realidade. Solidez e viabilidade do proxecto: 40 % Equipo promotor, viabilidade económica e técnica, deseño do plan de distribución, comunicación comercial, estratexia no establecemento dos prezos. Aplicación dos Obxectivos de Desenvolvemento Sostible (ODS): 10 % Plans estratéxicos, plans de sostibilidade e outras actuacións que axuden a acadar os diferentes ODS Presentación: 20 % Calidade, claridade e argumentación: 20 % De entre os proxectos presentados aos Premios Demo Day premiaranse os mellores segundo as cualificacións do xurado, atendendo aos criterios establecidos. Os premios, dotados cun importe total de mil novecentos euros (1.900,00 €), distribuiranse do seguinte xeito: De non alcanzarse o número mínimo de proxectos presentados na categoría de grao medio, que serán como mínimo tres, de acordo coa base 3.4., establecerase unha única categoría con tres premios: Previsiblemente, os Premios Demo Day terán lugar de forma presencial no lugar e na data que estableza a Deputación de Pontevedra. Pontevedra, 03/02/2022 A Presidenta, María del Carmen Silva Rego